ΑΡΙΘ. ΑΠΟΦ 48/2012

ΨΗΦΙΣΜΑ ΤΟΥ Δ.Σ. ΤΗΣ ΠΕΔ ΠΕΛΟΠΟΝΝΗΣΟΥ ΑΝΑΦΟΡΙΚΑ Μ Ε ΤΗΝ ΚΑΤΑΡΓΗΣΗ ΤΟΥ Ο.Ε.Κ. & ΤΟΥ Ο.Ε.Ε. 
Ο Οργανισµός Εργατικής Κατοικίας είναι αυτοχρηµατοδοτούµενος από τις ασφαλιστικές εισφορές εργαζοµένων και εργοδοτών, χωρίς µέχρι σήµερα να έχει λάβει οποιαδήποτε ενίσχυση από τον κρατικό προϋπολογισµό. Δεν ασκεί κερδοσκοπικού χαρακτήρα διοίκηση, αλλά διαθέτει τα προερχόµενα από τις εισφορές κεφάλαια, µε σκοπό να επιλύσει το στεγαστικό πρόβληµα των εργαζόµενων. 
Ο Οργανισµός Εργατικής Εστίας ιδρύθηκε προ 80 ετών και αποτελεί έναν ανταποδοτικό φορέα κοινωνικής πολιτικής για τις ασθενέστερες εισοδηµατικά τάξεις και κοινωνικά ευάλωτες κοινωνικές οµάδες της χώρας. 
Οι πόροι του προέρχονται αποκλειστικά από εισφορές εργαζοµένων και εργοδοτών χωρίς επιχορήγηση από τον κρατικό προϋπολογισµό και οι παροχές του απευθύνονται ανταποδοτικά σε εργαζόµενους στον ιδιωτικό τοµέα, κοινή ωφέλεια, τράπεζες, που καταβάλλουν σχετικές εισφορές, σε συνταξιούχους που τις κατέβαλαν όταν εργάζονταν, σε πολυτέκνους, άτοµα µε αναπηρία, αλλά και επιδοτούµενους ανέργους και άγαµες µητέρες - ευπαθείς κοινωνικές οµάδες. Η αξία της ακίνητης περιουσίας του Ο.Ε.Ε. κατ' εκτίµηση ανέρχεται σε 1 δις ευρώ περίπου. 
Όλοι αντιλαµβανόµαστε το σηµαντικό έργο των δύο αυτών Οργανισµών και η επικείµενη κατάργηση αυτών θα επιφέρει σοβαρό πλήγµα στο σύνολο της χώρας καθόσον θα χαθούν πολλές θέσεις εργασίας καθώς σταµατάει κάθε οικoδoµική δραστηριότητα που χρηµατοδοτούνταν από τους οργανισµούς αυτούς µε χορηγούµενα χαµηλότοκα δάνεια µε αποτέλεσµα να πλήττεται και η αγοραστική δύναµη των εργαζοµένων. Επίσης µε την κατάργηση του προγράµµατος κοινωνικού τουρισµού πλήττονται οι ξενοδοχειακές επιχειρήσεις, οι οποίες απειλούνται µε κλείσιµο και µε επακόλουθο να µείνουν χωρίς εργασία οι εργαζόµενοι τους. Ασάφεια τέλος υπάρχει και µε την τύχη των εργαζοµένων στους Οργανισµούς αυτούς. Σε συνέχεια όλων αυτών, το Δ.Σ. της Π.Ε.Δ. Πελοποννήσου: 
•	Δηλώνει την πλήρη αντίθεση του στην επιχειρούµενη από την Πολιτεία κατάργηση του Οργανισµού Εργατικής Κατοικίας (Ο.Ε.κ.) και του Οργανισµού Εργατικής Εστίας (Ο.Ε.Ε.) 
•	Καλεί την Κυβέρνηση και τους αρµόδιους θεσµικούς και πολιτικούς παράγοντες να ενεργήσουν για την άµεση ανάκληση της σχετικής διάταξης που περιλαµβάνεται στο προσφάτως ψηφισθέν «Μνηµόνιο Συνεννόησης στις Συγκεκριµένες Προϋποθέσεις Οικονοµικής Πολιτικής» που προβλέπει την κατάργησή τους, προκειµένου οι Οργανισµοί αυτοί να συνεχίσουν απρόσκοπτα τη λειτουργία τους, επ' ωφελεία όλων των εργαζοµένων της χώρας. 
•	Εκφράζει την αλληλεγγύη του και συµπαραστέκεται στον αγώνα των εργαζοµένων στους δύο Οργανισµούς, για τη µαταίωση της απόφασης αυτής.